Limnius

*
***Limnius*** er en slekt av [[biller]] som kryper rundt på bunnen av rennende vann. De voksne billene puster ved hjelp av et såkalt [[plastron]], og trenger ikke komme opp til overflaten etter luft. Til gjengjeld er de avhengige av [[oksygen]]rikt vann.

== Utseende ==
Små (1–7&nbsp;mm), avlange [[biller]]. Artene i underfamilien Elminae er glatte og blanke, med litt metallisk glans. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. *'Hodet** er lite, [[antenne (insekt)|antennene]] er middels lange, 7–11-leddete, tråd- eller kølleformede. **Brystskjoldet** ([[pronotum]]) har opphøyde lengdelister hos underfamilien Elminae. **Dekkvingene** er avlange med punktrekker, ofte også opphøyde lengdelister. **Beina** er lange, særlig fotleddene, og ganske kraftige. Det ytterste fotleddet bærer uvanlig store klør. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

== Levevis ==
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape [[alger]] og [[detritus]] fra steiner og grus. Noen få arter lever på [[vannplanter]] i stillestående vann.
Larvene puster med [[gjeller]] som sitter inne i endetarmen (kan skytes ut), mens de voksne billene har et såkalt [[plastron]]. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omkringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt [[oksygen]]innhold, slik som kaldt, raskt rennende vann. De utvokste larvene kryper på lang og forvandler seg til en [[puppe]] i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

== Utbredelse ==
Slekten er utbredt i [[Palearktis]].

== Systematisk inndeling ==

* Ordenen [[biller]], Coleoptera
** Underordenen [[Polyphaga]]
*** Overfamilien [[mudderbiller (Dryopoidea)]]
**** Familien **elvebiller**, [[Elmidae]] <small>Curtis, 1830</small>
***** Underfamilien elvebiller ([[Elminae]]) <small>Curtis, 1830</small>
****** Slekten ***Limnius**' <small>Illiger, 1802</small> 
******* *Limnius colchicus* <small>Delève, 1963</small>
******* *Limnius gibbosus* <small>Jäch, 1984</small>
******* *Limnius intermedius* <small>Fairmaire, 1881</small>
******* *Limnius letourneuxi* <small>(Pic, 1894)</small>
******* *Limnius muelleri* <small>(Erichson, 1847)</small>
******* *Limnius opacus* <small>Müller, 1806</small>
******* *Limnius perrisi* <small>(Dufour, 1843)</small>
******* *Limnius satanus* <small>Jäch, 1982</small>
******* *Limnius stygius* <small>Hernando, Aguilera & Ribera, 2001</small>
******* *Limnius sulcipennis* <small>Fairmaire, 1881</small>
******* *Limnius surcoufi* <small>(Pic, 1905)</small>
******* *Limnius swayambhu* <small>Jäch, 1982</small>
******* *Limnius volckmari* <small>(Panzer, 1793)</small> - finnes i Norge
******* *Limnius wewalkai* <small>Jäch, 1984</small>

== Referanser ==
<references>


</references>

== Litteratur ==
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)'' Danmarks Fauna 44. 344 sider. ISBN 8712166936

## Eksterne lenker
*